Wilson Harris

Wilson Harris (24. maaliskuuta 1921 – 8. maaliskuuta 2018) oli guyanalainen kirjailija. Hän aloitti runoilijana, mutta sai sittemmin mainetta romaaneillaan ja esseistinä. Hän on julkaissut myös novelleja. 

Harris syntyi New Amsterdamissa. Hän opiskeli Queen's Collegessa, Georgetownissa. Harris saapui Englantiin vuonna 1959 ja julkaisi ensimmäisen romaaninsa, Palace of the Peacockin, vuonna 1960. Hänen myöhempiin romaaneihinsa lukeutuvat muun muassa The Eye of the Scarecrow (1965) sekä Jim Jonesin johtaman Kansan Temppeli -lahkon joukkoitsemurhaan pohjautuva Jonestown (1996). 

Harris nimettiin vuonna 1984 Länsi-Intian yliopiston ja vuonna 2001 Liègen yliopiston kunniatohtoriksi.

Lähteet

Guyanalaiset kirjailijat
Vuonna 1921 syntyneet
Vuonna 2018 kuolleet